钦定古今图书集成/明伦汇编/氏族典/第024卷 > 冯去非
## 钦定古今图书集成/明伦汇编/氏族典/第024卷 > 冯去非

按《宋史冯去非传》：“去非字可迁，南康都昌人。淳祐元
年进士，尝干办淮东转运司，治仪真。宝祐四年，召为
宗学谕，丁大全为左谏议大夫，三学诸生叩阍言不
可，帝为下诏禁戒，诏立石三学，去非独不肯书名碑
之下。方监察御史吴衍翁应弼劾诸生下狱，去非复
调护诸学生之就逮者。未几，去非以言罢归，舟泊金”
焦山。有僧上谒，致大全意，愿毋遽归，少俟收召去。非
奋然正色绝之，不复与言。